Mosselbaai-tiener verdrink | Maroela Media
De Bakke-strand, Mosselbaai
"Die reddingspan van die Nasionale Seereddingsinstituut (NSRI) is omstreeks 16:25 ontbied na berigte ontvang is van 'n moontlike verdrinking by De Bakke," het Craig Lambinon, woordvoerder van die NSRI, in 'n verklaring gesê.
Die Suid-Afrikaanse Polisiediens, noodreddingspan van die Wes-Kaapse departement van gesondheid, brand- en reddingsdiens van Mosselbaai en die Skymed-reddingshelikopter het ook op die oproep reageer.
"Die 16-jarige seun is glo deur 'n systroom meegesleur terwyl hy geswem het," het Lambinon gesê. Ná 'n omvattende lug- en kussoektog was daar nog geen teken van die tiener nie en die polisie se duikeenheid is ontbied. "Die duikeenheid het die tiener se liggaam opgespoor en hom na die kus gebring."